Ամբողջ աշխարհի բարյացակամությունը մեր կողմն է հատկապես երկրաշարժից հետո, իսկ մենք նստել ենք քթներս կախ և ուսումնասիրում ենք մեր սեփական պորտը: Մինչդեռ Ադրբեջանն ունենար աշխարհի պետությունների բարոյական , տնտեսական ու քաղաքական այդ աջակցությունները, դուք տեսնեիք, թե ինչեր կանեին նրանք: Հրեշավորության չափ վարկաբեկված իրենց գազանություններով ու վայրենություններով, դարձյալ նրանք են, որ հոխորտում են մեր դեմ և մեր գլխին լուտանքներ են թափում, Մութալիբովը ելույթ է ունենում հեռուստատեսությամբ և խոսում ադրբեջանական ժողովրդի ներողամտության մասին հայ ժողովրդի նկատմամբ: Կարելի՞ է այսքան անգործունյա և ուղտի ականջում քնած լինել, ինչքան մենք ենք: